Dunavecse Város Önkormányzatának Képviselő-testülete

243-12/2023.
JEGYZŐKÖNYV

Készült a képviselő-testület 2023. július 20.-án /9,00-9,20/ megtartott rendkívüli üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadász Borbála alpolgármester, Aranyi János Gábor, Kovács Péter és Molnár Gyula képviselők (5 fő)
Távol maradt (igazoltan):

Tóth József, Sándor Zsombor képviselők (2 fő)
Tanácskozási joggal jelen van:

Nagy Erzsébet jegyző

Ginál Róbert gazdálkodási csoportvezető

Jegyzőkönyvvezető: Marticsné Molnár Szilvia
Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor képviselő és Kochné Vadászi Borbála alpolgármester hitelesítik. Javaslom, hogy a meghívóban szereplő napirendi pontokat tárgyalja meg a testület.

Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 5 igen szavazattal, ellenszavazat nélkül az alábbi határozatot hozták:
120/2023. (VII. 20.) Kt. normatív határozata

Napirend elfogadása











H a t á r o z a t

            1./ Könyvtár pályázattal kapcsolatos döntés

              2./ Petőfi utca közbeszerzésével kapcsolatos önerő megtárgyalása
             3./ Vételi szándék megtárgyalása
A napirendi pontok elfogadása után megkezdődött azok tárgyalása.
1./ Napirend:
      Könyvtár pályázattal kapcsolatos döntés

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző

Vörös Sándor polgármester úr

Leader pályázatról van szó, értesítettek bennünket, hogy a megküldött dokumentumok a pályázat beadásához megfelelőek egy kivételével, a testületi határozatot ki kell egészíteni az általuk megküldött adatokkal. Ez indikálta a rendkívüli ülés összehívását. A határozati javaslatban benne van, hogy 824 eFt-ot kell biztosítani önerőt, illetve meg kell jelölni, hogy milyen jogcímen tudjuk ezt az összeget biztosítani. Az eredeti költségvetésben céltartalék nincsen, viszont az ÖTI működésében van bérmaradványunk, ami fedezi ezt az összeget. 
Ginál Róbert gazdálkodási csoportvezető

Három dolgozó bére is megmarad. 

Vörös Sándor polgármester úr

Javaslom, hogy fogadjuk el a határozati javaslatot azzal, hogy a 2. pontban szerepeljen, hogy az ÖTI I. féléves bérmaradványáról a felhalmozási kiadások terhére történő átcsoportosítással biztosítjuk az önerőt. 

Megkérdezem a képviselő-testület tagjaitól, hogy ki ért egyet a 185/2022. (IX.28.) Kt. határozat visszavonásával?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

121/2023. (VII. 20.) Kt.h.

A 185/2022. (IX. 28.) Kt.h.

visszavonása










    H a t á r o z a t

1./ Dunavecse Város Önkormányzata Képviselő-testülete úgy határoz, hogy a 185/2022. (IX. 28.) Kt.h. „Helyi fejlesztések támogatása (VP6-19.2.1.-91-16-22 - Leader” tárgyú határozatot visszavonja.

2./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető

Vörös Sándor polgármester úr

Megkérdezem a képviselő-testület tagjaitól, hogy ki ért egyet a II. számú határozati javaslat elfogadásával oly módon, hogy 2. pontban szerepeljen, hogy az ÖTI I. féléves bérmaradványáról a felhalmozási kiadások terhére történő átcsoportosítással biztosítjuk az önerőt?
A képviselő-testület tagjai 5 igen szavazattal, ellenszavazat nélkül az alábbi határozatot hozták:

122/2023. (VII. 20.) Kt.h.

Az ÜDE-KUNSÁG Vidékfejlesztési Egyesület VP6-19.2.1.-91-6-22 kódszámú, „Helyi fejlesztések támogatása” című helyi felhívása keretében pályázat benyújtása Vikár Béla Könyvtár (6087 Dunavecse, Fő út 28.) bútorzatának cseréje és napelem elhelyezése. 










H a t á r o z a t











Dunavecse Város Önkormányzata Képviselő-testülete megtárgyalta az ÜDE-KUNSÁG Vidékfejlesztési Egyesület VP6-19.2.l.-91-6-22 kódszámú, „Helyi fejlesztések támogatása” című helyi felhívás keretében pályázat benyújtása Vikár Béla Könyvtár (6087 Dunavecse, Fő út 28.) bútorzatának cseréje és napelem elhelyezésére szóló előterjesztést és az alábbi döntést hozza:

1./ A képviselő-testület úgy dönt, hogy pályázatot nyújt be az ÜDE-KUNSÁG Vidékfejlesztési Egyesület VP6-19.2.1.-91-6-22 kódszámú, „Helyi fejlesztések támogatása” című helyi felhívás keretében az 1/1 tulajdoni hányadban önkormányzati tulajdonban lévő, 6087 Dunavecse, Fő út 28. szám, 684 hrsz ingatlan adatú Vikár Béla Könyvtár (6087 Dunavecse, Fő út 28.) bútorzatának cseréje és napelem elhelyezésére.

	Beruházás bruttó összköltsége:
	8.244.293 ,-Ft

	Igényelt támogatás bruttó összege:
	7.419.864 ,-Ft

	Szükséges önerő bruttó összege:
	    824.429,-Ft


A támogatás az összes elszámolható költség (beruházás összköltsége) 95 %-áig igényelhető, maximálisan 7.832.078 Ft támogatási összegig. 

2./ A képviselő-testület a pályázathoz szükséges 5 %, illetve az a feletti részt, azaz összesen bruttó 824.429 Ft összegű önrészt az önkormányzat a 2023. évi költségvetésben az ÖTI I. féléves bérmaradványából a felhalmozási kiadások terhére történő átcsoportosítással biztosítja.

3./ A képviselő-testület felhatalmazza a polgármestert a pályázat benyújtásához szükséges nyilatkozattételre és egyéb intézkedések megtételére, szerződések aláírására.

Felelős: Vörös Sándor polgármester

Határidő: azonnal

A kivonat kiadásáért felelős: Nagy Erzsébet jegyző

4./ Ezen határozatról értesül:

- ÜDE-KUNSÁG Vidékfejlesztési Egyesület

- Vörös Sándor polgármester

- Ginál Róbert gazdálkodási csoportvezető

2./ Napirend:
      Petőfi utca közbeszerzésével kapcsolatos önerő megtárgyalása

      Előterjesztő: Vörös Sándor polgármester

      Előterjesztésért felelős: Ginál Róbert gazdálkodási csoportvezető

Vörös Sándor polgármester
Tájékoztatom a képviselőket, hogy a TOP-Plusz-1.2.3-21-BK1-2022-00013 számú Belterületi közutak fejlesztése Dunavecse I. ütem című pályázatunk (a Petőfi utca útburkolat felújítása) 2. körös közbeszerzésére az árajánlatok beérkeztek. A nyílt eljárás keretében meghirdetett felhívásra összesen 10 cég adott be ajánlatot, amelyek közül a Colas Út Építőipari Zártkörűen Működő Részvénytársaság (székhelye: 1113 Budapest Bocskai Út 73., adószáma: 14904134-2-44) adta be a legalacsonyabb összegű ajánlatot, nettó 99 498 822 Ft összeggel.

Az előterjesztéshez mellékelve megküldjük a bontási jegyzőkönyvet, amely tételesen tartalmazza az ajánlattevőket és az általuk megajánlott nettó vállalási díjakat. A pályázatban rendelkezésre álló nettó fedezet 69 265 499 Ft. A rendelkezésre álló fedezet és a legkedvezőbb ajánlat különbsége nettó 30 233 323 Ft, amely bruttó: 38 396 320 Ft összegű.

Az eljárás folytatásához a Képviselő testületnek az alábbiak szerint döntenie kell, hogy biztosítja a szükséges önrészt a fejlesztéshez és folytatja az eljárást, vagy nem tudja a fedezetet biztosítani és lezárja az eljárást: A Képviselő-testület (hitel felvételével, vagy önerő igény benyújtásával) biztosítja az önrész 38 396 320 Ft összegét az eljárás folytatásához. A költségvetés jelenlegi állása szerint ilyen összegű tartalékkal nem rendelkezünk és várhatóan a bevételeink sem emelkednek ilyen mértékben. Az első gondolatom az volt, hogy műszaki tartalmat csökkentettünk. Erre azt mondta a menedzsment, hogy erre vigyázni kell, mert a műszaki tartalom csökkentése támogatási összeg csökkentéssel jár. A beszélgetésben abban maradtunk, hogy hosszt nem lehet csökkenteni, mert az indikátorként szerepel. Tehát az aszfaltozás hosszának meg kell lennie. Felmerültek olyan kérdések is, ott ahol elbontásra kerül a régi szegély, illetve ahol padka van, ezeket a költségből le lehet csökkenteni. Ezek a tételek több millió forintot jelenthetnek. Viszont nem tudták megmondani, hogy ezt meg lehet-e lépni vagy nem, anélkül, hogy a támogatási összeget csökkentené. Most kaptam az információt, ha megmarad az úthossz, lenyilatkozza, hogy az új műszaki megoldás nem befolyásolja a használhatóságát, akkor egy változásbejelentéssel elintézhető. 
Aranyi János Gábor képviselő úr

Én nem javaslom, hogy műszaki tartalmat csökkentsük. 

Vörös Sándor polgármester

A másik dolog, hogy az eljárást úgy kell elhúzni, hogy a fizetés átcsusszon a következő évre. Jelen pillanatban, amíg nem látjuk a befizetést iparűzési adóból, azt kell, hogy mondjam, hogy nincs meg a fedezet az önerőre. Továbbá olyan probléma is van, hogy az árajánlat tevők még a hiánypótlási eljárás előtt vannak. Az is lehet, hogy a legjobb ajánlatot adó nem fog hiány pótolni. Kérdésem a gazdasági vezetőhöz, hogy mit mondtak a határidőkkel kapcsolatban?
Ginál Róbert gazdálkodási csoportvezető

A legkorábbi a mostani, onnantól, ahogy látjuk az ajánlatot, mondhatjuk, hogy mi azt nem szeretnénk. Vagy a 60 nap végéig kihúzni, ami szeptember 9.

Vörös Sándor polgármester

Tehát szeptember 9-ig gondolkodhatunk. 

Aranyi János Gábor képviselő úr

Muszáj volt nekünk közbeszereztetni? Ha szétbontottuk volna a tervezésnél részekre, akkor nem nyílt közbeszerzési eljárás keretében került volna kiválasztásra.
Vörös Sándor polgármester

Igen, mivel összeszámítódnak a részek is. 

Aranyi János Gábor képviselő úr

A pályázatot visszamondani nem szabad, sőt műszaki tartalmat se szabad csökkenteni.

Vörös Sándor polgármester

Javaslom, hogy most ne hozzunk döntést, halaszuk el a döntést addig, amíg nem látjuk tisztán a legmegfelelőbb megoldást. 

Megkérdezem a képviselő-testület tagjaitól, hogy ki ért egyet azzal, hogy későbbi időpontra halaszuk el a döntést?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

123/2023. (VII.20.) Kt.h.

Petőfi utca közbeszerzésével kapcsolatos

önerő megtárgyalása


          




           
















H a t á r o z a t








1./ Dunavecse Város Önkormányzat Képviselő-testülete megtárgyalta „Petőfi utca közbeszerzésével kapcsolatos önerő megtárgyalása” című napirendet és úgy határoz, hogy a döntést későbbi időpontra halasztja. 
2./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető
3./ Napirend:
     Vételi szándék megtárgyalása

      Előterjesztő: Vörös Sándor

      Előterjesztésért felelős: Vörös Sándor

Vörös Sándor polgármester

Az elmúlt testületi ülésen nem döntöttünk a Dunavecse 2471/4 hrsz-ú út kérdésében. Aranyi Gábor képviselő úrral megnéztük az utat és megállapítottuk, hogy a Végh-Várnál van egy út, ami nekimegy a gátnak, illetve az aszfaltút a kikötőnek. A két út között a táblák között látszik benne a szóban forgó út, amelyen jelenleg akácos ültetvény van. Tehát nincs út funkciója, ezért abszolút nem hiányzik, mivel az összes tábla a két útról megközelíthető. Ezért azt gondolom, hogy az említett út értékesíthető. 
Megkérdezem a képviselő-testület tagjaitól, hogy ki ért egyet azzal, hogy a Dunavecse 2471/4 helyrajzi számú utat értékesítsük?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

124/2023. (VII.20.) Kt.h.
Vételi szándék megtárgyalása










H a t á r o z a t

Dunavecse Város Önkormányzata Képviselő-testülete megtárgyalta Végh Dániel vételi szándékát és az alábbi határozatot hozza:

1./  A képviselő-testület a Dunavecse 2471/4 hrsz-ú kivett közút rendeltetésű, 257 m2 nagyságú ingatlant szándékozik értékesíteni.

2./ A képviselő-testület felkéri Vörös Sándor polgármester urat a határozat végrehajtása érdekében a szükséges intézkedések megtételére.

3./ Ezen határozatról értesül:

- Végh Dániel 6320 Solt, Mikszáth K. u. 71.

- Rédei Építészeti és Mérnöki Kft. 6000 Kecskemét, Mécses u. 40.

- Vörös Sándor polgármester úr

- Ginál Róbert gazdálkodási csoportvezető

- Nagy Erzsébet jegyző

- Irattár

A rendkívüli nyilt ülésen több napirend nem volt, polgármester úr megköszönte a megjelenést, majd az ülést 920-kor bezárta.

Kmft.


Vörös Sándor 






Nagy Erzsébet

            polgármester






      jegyző




Hitelesítem:
 ……………………….

                                                            ……………………….
PAGE  
2

